Spoedvraat vas ná hy met Lamborghini jaag | Maroela Media
'n Man is vroeg Maandagoggend in Kaapstad in hegtenis geneem nadat hy 250 km/h op die N1 met 'n Lamborghini gery het.
Die voorval het omstreeks 01:00 op die N1-hoofweg tussen Sableweg en Plattekloof plaasgevind.
Volgens 'n verklaring van die Stad Kaapstad is die man aangekla van roekelose en nalatige bestuur.
Volgens die owerhede is 'n ekstra aanklag van dwarsboming van die gereg bygevoeg aangesien die voertuig nie nommerplate of ander identifikasietekens gehad het nie.
"Dié voorval is nog 'n voorbeeld van die absolute minagting wat sommige padgebruikers vir die wet het," het JP Smith, burgemeesterskomiteelid vir veiligheid en sekuriteit, gesê.
"Ek weet nie hoe enigiemand kan dink om teen so 'n hoë spoed te bestuur is aanvaarbaar nie. Ons word gewoonlik toegegooi onder klagtes van die gedrag van publiekevervoerbestuurders, maar die feit is dat die gedrag van verskeie kategorieë van padgebruikers niks minder as gruwelik is nie."
Maak n voorbeeld van hom, hy dobbel met onskuldige lewens – Dit is lagwekkend en drakonies om n klagte van dwarsboming van die gerêg by te voeg vir geen nommerplate . J P julle behoort van beter te weet , wetstoepasing en emosie loop nie saam nie.
Hou hom/haar agter tralies.
Boete gaan niks help nie. Lisensie moet weggeneem word en diens by die staatslykshuis .
Ek sou nog vinniger… traai my vang…. lol
Daai kar is apsoluut veilig teen daai spoed en onder beheer, dit is waarvoor hulle gebou word, die regte gevaar is hierdie warm gemaakte tjorre wat daai spoed probeer ry met bande wat nie eers geskik is vir R120 km/uur nie.